 Banská Bystrica 25.6.2018

ObČianska rada radvaň

Primátor mesta Banská Bystrica

Mestský úrad

Ul ČSA 26

Banská Bystrica

**Vec: Stanovisko Občianskej rady Radvaň**

**k riešeniu denného centra v Radvani**

Občianska rada (OR) Radvaň na svojom verejnom zasadnutí dňa 19.6.2018 za účasti primátora Mesta sa oboznámila s návrhmi Mesta na riešenie Zariadenia opatrovateľskej služby Radvaň a denného centra pre obyvateľov Radvane.

Po predstavení zámerov Mesta pánom primátorom nasledovali otázky obyvateľov Radvane a diskusia.

Závery diskusie:

* pán primátor dal verejný sľub, že Mesto nepôjde proti stanovisku občanov Radvane, ktorí zásadne odmietajú  zriadenie opatrovateľskej služby v Radvani na Námestí Ľudovíta Štúra a že Mesto bude hľadať iné riešenie,
* Mesto ponúka pre zriadenie denného centra Radvaň dva priestory:

1. pôvodne navrhované priestory na Námestí ľudovíta Štúra,
2. školnícky byt v rodinnom dome pri Základnej škole Radvanská 1

* OR Radvaň do pondelka 25.6. oznámi primátorovi, pre ktoré priestory na zriadenie denného centra sa rozhodla
* Mesto do piatku 29.6. vydá záväzné rozhodnutie k riešeniu zriadenia opatrovateľskej služby a Denného centra Radvaň

V súlade s týmito závermi uskutočnili zástupcovia OR Radvaň dňa 20.6. obhliadku priestorovv pôvodne školníckeho bytu pri Základnej škole Radvaň.

OR Radvaň sa zaoberala výhodami a nevýhodmi alternatívami riešenia denného centra a nakoniec rozhodla nasledovne:

* ***OR Radvaň žiada Mesto Banská Bystrica o poskytnutie priestorov pre prevádzku denného centra Radvaň v bývalom školníckom byte pri ZŠ Radvanská 1***

Za OR Radvaň : Daniel Hanko, predseda OR